Author: butterfly
Last saved by: Matejová
Company: fnm sr

Predkladacia správa

       Na základe uznesenia vlády Slovenskej republiky č. 470 z 9. mája 2002 bodu C.1. predkladá prezident prezídia Fondu národného majetku SR v spolupráci s  ministerkou pre správu a privatizáciu národného majetku SR na rokovanie vlády SR materiál “Analýza možných spôsobov nakladania a súhlas s naložením  s majetkovou účasťou FNM SR na podnikaní obchodnej spoločnosti VSŽ akciová spoločnosť Košice formou priameho predaja vopred určenému záujmcovi spoločnosti United States Steel Corporation”.

       Fond národného majetku Slovenskej republiky (ďalej len “FNM SR”) predložil na Ministerstvo pre správu a privatizáciu národného majetku SR (ďalej len “ministerstvo”)  podľa § 28 ods.5 zákona č. 92/1991 Zb. v znení neskorších predpisov žiadosť o zrušenie uznesenia vlády SR č. 230 z 11.3.2002, ktorým sa menil  schválený privatizačný projekt majetkovej účasti štátu na podnikaní  spoločnosti  VSŽ akciová spoločnosť Košice (ďalej len “VSŽ”). Súčasne požiadal o súhlas s naložením s majetkovou účasťou na podnikaní tejto spoločnosti.

	Ministerstvo na základe žiadosti FNM SR predložilo na rokovanie vlády SR “Návrh na vydanie rozhodnutia, ktorým sa zrušuje uznesenie vlády SR č. 230 o zmene schváleného privatizačného projektu majetkovej účasti štátu na podnikaní spoločnosti VSŽ, a.s. Košice”. Vláda SR svojim uznesením č. 470 z 9.5.2002  návrh na zrušenie predmetného uznesenia schválila a súčasne odporučila prezidentovi prezídia FNM SR v spolupráci s ministerkou pre správu a privatizáciu národného majetku predložiť na rokovanie vlády návrh odporúčania vlády pre FNM SR o naložení s majetkovou účasťou na podnikaní spoločnosti VSŽ, a.s., Košice.

      Uznesením vlády SR č. 230 z 11.3.1994 bola schválená zmena rozhodnutia ministerstva č.j.15/1992 z 29.1.1992 v časti rozdelenia akcií.

       Rozdelenie akcií určené uznesením vlády SR  č. 230  na bezodplatný prevod  na Národnú poisťovňu a priamy predaj akcií FNM SR spoločnosti Manager, spol. s r.o. Košice bolo realizované nasledovne:
•	bezodplatný prevod na Národnú poisťovňu  sa nezrealizoval,
•	FNM SR  od zmluvy o predaji akcií č. 478/1994 uzavretej so spoločnosťou Manager, spol. s r.o. Košice odstúpil na  základe neplnenia zmluvných  podmienok. v súlade s uznesením Prezídia FNM SR č . 11/9/99 zo dňa 27.5.1999.

     FNM SR súčasne požiadal ministerstvo o súhlas s naložením s majetkovou účasťou na podnikaní VSŽ, ktorú v rozsahu 2 708 116 ks akcií nadobudol
•	623 886 ks akcií odsúpením od zmluvy č. 478/1994 ako zostatok z pôvodných 944 084 ks      akcií, ktoré boli predmetom prevodu podľa  zmluvy uzavretej so spoločnosťou Manager, spol s r.o. Rozdiel medzi prevádzanými akciami a akciami získanými FNM SR z odstúpenia, spoločnosť Manager, spol. s r.o. bez súhlasu FNM SR previedol na iné osoby, 
•	2 084 230 akcií  na základe zmluvy o odplatnom prevode cenných papierov od spoločnosti Slovenská sporiteľňa, a.s. Bratislava v súlade s uznesením vlády SR č.144/2001.

  
   Prezídium FNM SR uznesením č. 2/LVI/01 zo dňa 18.6.2001 schválilo spôsob naloženia s majetkovou účasťou  na podnikaní spoločnosti VSŽ v počte akcií 2 708 116 ks priamym predajom.

     Analýza možných spôsobov nakladania s majetkouvou účasťou FNM SR na podnikaní VSŽ je determinovaná súčasnými podmienkami v tejto spoločnosti, ktoré sú v rozhodujúcej miere ovplyvnené uskutočnenou transakciou predaja oceliarskych aktív U.S. Steel Košice, s.r.o. v súlade s Memorandom o porozumení uzatvoreným medzi vládou SR, U.S. Steel Goup a Unit of USX Corporation a VSŽ, ďalej prevodom významnej majetkovej účasti na podnikaní VSŽ akcionárom  “štátnou” akciovou spoločnosťou  Transpetrol, a.s. na prelome rokov 2001 a 2002.

     Na základe analýzy všetkých uvedených podmienok  a možností naloženia s majetkovou účasťou FNM SR na podnikaní VSŽ, FNM SR navrhuje ako najprijateľnejšie riešenie priamy predaj vopred určenému záujemcovi United States Steel Corporation.

	Vydanie rozhodnutia nemá finančný, ekonomický, environmentálny vplyv ani vplyv na  zamestnanosť.